./data/phi0914/phi00137/phi0914.phi00137.perseus-lat1.xml
Titus Livius (Livy)
inde cum profectum audisset, secutus vestigia citra       Phrygium amnem, quattuor milia ab hoste, posuit castra   eo mille ferme equites—maxima pars Gallograeci erant, et       Dahae quidam aliarumque gentium sagittarii equites intermixti — tumultuose amni       traiecto in stationes impetum fecerunt   primo turbaverunt incompositos; dein,       cum longius certamen fieret, Romanorum ex propinquis castris facili subsidio       cresceret numerus, regii fessi iam et pluris non sustinentes recipere se conati       circa ripam amnis, priusquam  flumen ingrederentur, ab instantibus tergo aliquot interfecti sunt             biduum deinde silentium fuit neutris       transgredientibus amnem; tertio post die Romani simul omnes transgressi sunt et       duo milia fere et quingentos passus ab hoste posuerunt castra   metantibus et muniendo occupatis tria milia delecta equitum       peditumque regiorum magno terrore ac tumultu advenere;  aliquanto pauciores in statione erant; hi tamen per se,       nullo a munimento castrorum milite avocato, et primo       aequum proelium sustinuerunt, et crescente certamine pepulerunt hostis centum ex       iis occisis, centum ferme captis   per       quadriduum insequens instructae utrimque acies pro vallo stetere; quinto die       Romani processere in medium campi;  Antiochus       nihil promovit signa, ita ut extremi minus mille pedes a vallo abessent